C 129/1

OZNÁMENIE KOMISIE

Úprava výpočtu paušálnej pokuty a penále, ktoré Komisia navrhuje v rámci konania o nesplnení povinnosti pred Súdnym dvorom Európskej únie po vystúpení Spojeného kráľovstva z Európskej únie

(2021/C 129/01)

I. ÚVOD

Podľa Zmluvy o fungovaní Európskej únie (ZFEÚ), ak sa Komisia obráti na Súdny dvor Európskej únie vo veci nesplnenia povinnosti, ktorá vyplýva zo zmlúv, členským štátom, Súdny dvor môže uložiť finančné sankcie v dvoch situáciách:

a) ak členský štát neprijal potrebné opatrenia, aby vyhovel predchádzajúcemu rozsudku Súdneho dvora, v ktorom sa konštatuje porušenie práva EÚ (článok 260 ods. 2 ZFEÚ);

b) ak členský štát nesplnil svoju povinnosť oznámiť opatrenia, ktorými transponoval smernicu prijatú v súlade s legislatívnym postupom (článok 260 ods. 3 ZFEÚ).

V oboch prípadoch sa sankcia uložená Súdnym dvorom môže skladať z paušálnej pokuty, ktorá má sankcionovať pokračovanie porušenia (1), a z denného penále, ktoré má motivovať dotknutý členský štát, aby porušovanie ukončil čo najskôr po vynesení rozsudku (2). Komisia navrhuje sumu finančných sankcií Súdnemu dvoru, ktorý prijíma konečné rozhodnutie.

Všeobecný prístup Komisie k výpočtu navrhovaných sankcií je ustálený. Od roku 1997 (3), a ako sa uvádza v následných oznámeniach (4), Komisia uplatňuje prístup, ktorý odráža platobnú schopnosť príslušného členského štátu a jeho inštitucionálnu váhu. Táto zásada sa uplatňuje prostredníctvom tzv. faktora „n“ (5). Faktor „n“ sa pri výpočte navrhovanej sankcie Komisiou kombinuje s inými koeficientmi – závažnosťou porušenia a jeho trvaním.

Od roku 2019 (6) Komisia počíta faktor „n“ na základe dvoch prvkov: hrubého domáceho produktu (HDP) a počtu kresiel zástupcov v Európskom parlamente pridelených jednotlivým členským štátom (7). Komisia určuje referenčný faktor „n“ použitím priemeru každého z používaných dvoch prvkov – HDP a počtu zástupcov v Európskom parlamente (8).

Základné údaje používané pri výpočte sa každoročne aktualizujú, aby sa zohľadnil hospodársky vývoj v členských štátoch.

V najnovšej aktualizácii (9) sa stále zohľadňuje HDP Spojeného kráľovstva a počet kresiel pridelených Spojenému kráľovstvu v Európskom parlamente pred jeho vystúpením z Únie. Dôvodom je, že podľa dohody o vystúpení by sa Komisia počas prechodného obdobia mohla stále obrátiť na Súdny dvor vo veci týkajúcej sa Spojeného kráľovstva podľa článku 260 ZFEÚ.

Teraz, keď sa prechodné obdobie skončilo, je však potrebné upraviť údaje používané na výpočet finančných sankcií. HDP Spojeného kráľovstva a počet kresiel v Európskom parlamente, ktoré boli predtým pridelené Spojenému kráľovstvu, už nie sú relevantné a nemali by sa používať na výpočet finančných sankcií, ktoré Komisia navrhuje vo vzťahu k 27 členským štátom.

Táto úprava už bola oznámená v oznámeniach Komisie z februára 2019 (10) a septembra 2020 (11).

II. UPRAVENÉ FAKTORY „n“ NA ROK 2021

Upravené faktory „n“ pre členské štáty po odstránení údajov týkajúcich sa Spojeného kráľovstva z výpočtov sú takéto:

Tabuľka 1:

Upravené faktory „n“ na rok 2021

2021 faktory n Belgicko 0,86 Bulharsko 0,28 Česko 0,59 Dánsko 0,57 Nemecko 4,95 Estónsko 0,12 Írsko 0,59 Grécko 0,54 Španielsko 2,33 Francúzsko 3,77 Chorvátsko 0,22 Taliansko 3,17 Cyprus 0,10 Lotyšsko 0,13 Litva 0,20 Luxembursko 0,17 Maďarsko 0,47 Malta 0,08 Holandsko 1,32 Rakúsko 0,75 Poľsko 1,43 Portugalsko 0,57 Rumunsko 0,74 Slovinsko 0,17 Slovensko 0,31 Fínsko 0,50 Švédsko 0,86

III. KOEFICIENT ÚPRAVY

1. Upravené minimálne paušálne pokuty

Minimálne paušálne pokuty pre každý členský štát sa vypočítajú vynásobením referenčnej paušálnej pokuty faktorom „n“ a priemernou infláciou v 27 členských štátoch („EÚ27“) v referenčnom roku. Zvýšenie faktorov „n“ v dôsledku vystúpenia Spojeného kráľovstva z Únie (pozri oddiel II) by preto viedlo k tomu, že by Komisia navrhovala Súdnemu dvoru vyššie finančné sankcie (12).

Aby sa predišlo zvýšeniu finančných sankcií navrhovaných vo vzťahu k jednotlivým členským štátom v priamom dôsledku vystúpenia Spojeného kráľovstva z Únie, na vzorec používaný na výpočet minimálnych paušálnych pokút sa uplatní koeficient úpravy vo výške 0,836. Tento koeficient úpravy zodpovedá situácii, keď by paušálna pokuta v prípade členského štátu s najvyšším zvýšením faktora „n“ (Írsko) nevzrástla viac, než by tomu bolo inak (t. j. zvýšenie zodpovedajúce výlučne inflácii a vývoju HDP vypočítané na 4,5 %).

Vzorec, ktorý sa používa na určenie minimálnych paušálnych pokút pre jednotlivé štáty je preto takýto:

minimálna paušálna pokuta = referenčná minimálna paušálna pokuta x inflácia v EÚ27 v roku 2019 x faktor „n“x 0,836

Súčasná referenčná minimálna paušálna pokuta je 2 610 384 EUR; po úprave o infláciu (+ 1,7 %) bude referenčná paušálna pokuta používaná v roku 2021 predstavovať 2 656 000 EUR.

Tabuľka 2

Minimálne paušálne pokuty na rok 2021 s koeficientom úpravy 0,836 (referenčný rok: 2019)

Minimálna paušálna pokuta (v tisícoch EUR) na rok 2020 Minimálna paušálna pokuta (v tisícoch EUR) na rok 2021 Vývoj minimálnych paušálnych pokút 2020 => 2021 Belgicko 2 088 1 909 –8,6 % Bulharsko 653 622 –4,7 % Česko 1 384 1 310 –5,3 % Dánsko 1 331 1 266 –4,9 % Nemecko 11 982 10 990 –8,3 % Estónsko 261 266 +1,9 % Írsko 1 253 1 310 +4,5 % Grécko 1 305 1 199 –8,1 % Španielsko 5 377 5 173 –3,8 % Francúzsko 8 849 8 370 –5,4 % Chorvátsko 496 488 –1,6 % Taliansko 7 596 7 038 –7,3 % Cyprus 235 222 –5,5 % Lotyšsko 313 289 –7,7 % Litva 470 444 –5,5 % Luxembursko 392 377 –3,8 % Maďarsko 1 122 1 044 –7,0 % Malta 183 178 –2,7 % Holandsko 3 002 2 931 –2,4 % Rakúsko 1 749 1 665 –4,8 % Poľsko 3 367 3 175 –5,7 % Portugalsko 1 384 1 266 –8,5 % Rumunsko 1 723 1 643 –4,6 % Slovinsko 392 377 –3,8 % Slovensko 731 688 –5,9 % Fínsko 1 175 1 110 –5,5 % Švédsko 2 062 1 909 –7,4 % Priemer EÚ –4,9 %

2. Upravené štandardné paušálne sumy

Súčasná štandardná paušálna suma pre denné penále (13) je 3 154 EUR (14). Ak by sa nepoužil žiaden koeficient úpravy a zohľadnila by sa len inflácia, štandardná paušálna suma pre denné penále na rok 2021 by predstavovala 3 209 EUR.

Po uplatnení koeficientu úpravy 0,836 na uvedenú sumu predstavuje upravená štandardná paušálna suma pre denné penále na rok 2021 2 683 EUR.

Súčasná štandardná paušálna suma pre paušálne pokuty (15) je 1 052 EUR (16). Ak by sa nepoužil žiaden koeficient úpravy a zohľadnila by sa len inflácia, štandardná paušálna suma pre paušálne pokuty na rok 2021 by predstavovala 1 070 EUR.

Po uplatnení koeficientu úpravy 0,836 na uvedenú sumu predstavuje upravená štandardná paušálna suma pre paušálne pokuty na rok 2021 895 EUR.

IV. ÚPRAVA FINANČNÝCH SANKCIÍ NAVRHOVANÝCH PRE SPOJENÉ KRÁĽOVSTVO

Údaje uvedené v oddiele II sa vzťahujú len na členské štáty.

Podľa článku 12 ods. 4 Protokolu o Írsku/Severnom Írsku a článku 12 Protokolu o výsostných územiach Spojeného kráľovstva Veľkej Británie a Severného Írska na Cypre si Komisia a Súdny dvor zachovávajú právomoci, ktoré im boli zverené zmluvami v súvislosti s uplatňovaním práva Únie uplatniteľného na Spojené kráľovstvo podľa uvedených protokolov. Okrem toho podľa článku 160 dohody o vystúpení si Súdny dvor zachováva právomoc podľa článkov 258, 260 a 267 ZFEÚ, pokiaľ ide o výklad a uplatňovanie určitých ustanovení piatej časti dohody o vystúpení.

Komisia preto môže po 31. decembri 2020 na základe uvedených ustanovení predložiť Súdnemu dvoru vec týkajúcu sa Spojeného kráľovstva a požadovať uloženie finančných sankcií.

Ak by to Komisia urobila, už by nemohla použiť vzorec, ktorý bol predtým používaný na výpočet faktora „n“ (17), pretože Spojené kráľovstvo už nemá v Európskom parlamente žiadne kreslá. Preto sa počet kresiel v Európskom parlamente vo vzorci faktora „n“, ktorý sa má používať na výpočet finančných sankcií, ktoré sa majú uložiť Spojenému kráľovstvu, nahrádza pevne stanoveným číselným koeficientom 2,8, ktorý zodpovedá podielu kresiel pridelených Spojenému kráľovstvu v Európskom parlamente v roku 2018 vo vzťahu k priemeru Únie (18).

Výsledkom sú tieto údaje na rok 2021:

— faktor „n“ pre Spojené kráľovstvo: 3,70

— minimálna paušálna pokuta pre Spojené kráľovstvo: 8 215 000 EUR.

V. UPLATŇOVANIE

Komisia bude uplatňovať aktualizované údaje uvedené v tomto oznámení pri svojich rozhodnutiach o predložení vecí Súdnemu dvoru odo dňa uverejnenia tohto oznámenia v Úradnom vestníku Európskej únie.

(1) Oznámenie predsedu: prepracované znenie oznámenia o uplatňovaní článku 228 Zmluvy o ES [SEK(2005) 1658], bod 10.3.

(2) SEK(2005) 1658, bod 14.

(3) Metóda výpočtu penále podľa článku 171 Zmluvy o ES (Ú. v. ES C 63, 28.2.1997, s. 2).

(4) Pozri najmä oznámenie Komisie – Vykonávanie článku 260 ods. 3 zmluvy (Ú. v. EÚ C 12, 15.1.2011, s. 1) a oznámenie Komisie – Právo EÚ: Lepšie výsledky pomocou lepšieho uplatňovania práva (Ú. v. EÚ C 18, 19.1.2017, s. 10).

(5) SEK(2005) 1658, bod 14.

(6) Oznámenie Komisie – Úprava metódy výpočtu paušálnej pokuty a denného penále, ktoré Komisia navrhuje v rámci postupu v prípade nesplnenia povinnosti vedeného na Súdnom dvore Európskej únie, C(2019) 1396 final (Ú. v. EÚ C 70, 25.2.2019, s. 1).

(7) Pozri článok 3 ods. 1 rozhodnutia Európskej Rady (EÚ) 2018/937 z 28. júna 2018, ktorým sa stanovuje zloženie Európskeho parlamentu (Ú. v. EÚ L 165 I, 2.7.2018, s. 1).

(8) Priemer sa vypočíta takto: faktor „n“ je geometrický priemer vypočítaný na základe druhej odmocniny súčinu faktorov založených na HDP členských štátov a na počte kresiel v Európskom parlamente. Vypočíta sa podľa tohto vzorca : , kde: HDP n = HDP dotknutého členského štátu v mil. EUR, HDP priem = priemerný HDP všetkých členských štátov; počet kresiel n = počet kresiel príslušného členského štátu v Európskom parlamente; počet kresiel priem = priemerný počet kresiel všetkých členských štátov v Európskom parlamente.

(9) Oznámenie Komisie – Aktualizácia údajov používaných pri výpočte paušálnych pokút a penále, ktoré bude Komisia navrhovať Súdnemu dvoru Európskej únie v konaniach o nesplnení povinnosti, C(2020)6043 final (Ú. v. EÚ C 301, 11.9.2020, s. 1).

(10) C(2019)1396 final.

(11) C(2020)6043 final.

(12) Bez akejkoľvek úpravy by sa minimálne paušálne pokuty pre všetky členské štáty zvýšili v priemere o 13,7 %. Nárast sa pohybuje od + 9,4 % (Belgicko a Portugalsko) do + 25,1 % (Írsko).

(13) Výška denného penále sa vypočíta tak, že sa štandardná paušálna suma vynásobí najprv koeficientom závažnosti a trvania a potom faktorom „n“.

(14) C(2020)6043 final.

(15) Výška paušálnej pokuty sa vypočíta tak, že sa štandardná paušálna suma (ktorá sa líši od štandardnej paušálnej sumy pre denné penále) vynásobí koeficientom závažnosti, faktorom „n“ a počtom dní trvania neplnenia povinnosti (až do dňa skončenia neplnenia povinnosti alebo do dňa vynesenia rozsudku).

(16) C(2020)6043 final.

(17) Pozri poznámku pod čiarou č. 8.

(18) Osobitný vzorec faktora „n“ pre Spojené kráľovstvo: